# Accipítrids

Els accipítrids agrupen els rapinyaires diürns coneguts vulgarment amb el nom d'àguiles o àligues, esparvers, voltors, milans, etc.

## Descripció

* Totes les espècies tenen un bec robust amb un ganxo a la punta i una porció de pell nua (denominada cera) a la base.
* Els dits de les potes estan proveïts de grapes molt ben desenvolupades i corbades.
* El plomatge sol presentar colors apagats.
* Les ales són amples i adaptades al vol planat que moltes espècies practiquen.

## Reproducció

Nidifiquen en solitari o en colònies i comencen a incubar des de la posta del primer ou, com els ardèids, cosa que dona lloc a una diferenciació en l'eclosió i, per tant, en l'edat dels polls, els quals romanen molt de temps dins el niu.

## Distribució geogràfica

En pas se'n poden observar a les zones humides dels Països Catalans diverses espècies, de les quals, la més íntimament lligada a les zones de maresma és l'arpella vulgar (Circus aeruginosus).

## Llistat de gèneres

La biologia molecular moderna ha propiciat una reordenació de la classificació dels accipítrids, d'aquesta manera diversos treballs genètics, com ara el de Lerner et Mindell (2005) i altres, han donat peu a la ubicació de les diferents espècies en 9 subfamílies. Posteriorment, amb la filogènia dels estudis de Mindell et al. (2018), Starikov & Wink (2020), i Sangster et al. (2021) s'ha ampliat fins a 12 subfamílies. La classificació del Congrés Ornitològic Internacional (versió 12.2, juliol 2022) contempla, dins aquesta família, 70 gèneres, amb 255 espècies:
* Subfamília Elaninae:
** Gènere Gampsonyx, amb una espècie: Elani perlat.
** Gènere Chelictinia, amb una espècie: Elani cuaforcat.
** Gènere Elanus, amb 4 espècies.
* Subfamília Gypaetinae:
** Gènere Polyboroides, amb dues espècies.
** Gènere Gypohierax, amb una espècie: Voltor de les palmeres.
** Gènere Neophron, amb una espècie: Aufrany.
** Gènere Gypaetus, amb una espècie: Trencalòs.
* Subfamília Perninae:
** Gènere Eutriorchis, amb una espècie: Serpentari de Madagascar.
** Gènere Leptodon, amb dues espècies.
** Gènere Chondrohierax, amb dues espècies.
** Gènere Elanoides, amb una espècie: Esparver cuaforcat.
** Gènere Pernis, amb 4 espècies.
** Gènere Aviceda, amb 5 espècies.
** Gènere Hamirostra, amb una espècie: Milà pitnegre.
** Gènere Lophoictinia, amb una espècie: Milà cuaquadrat.
** Gènere Henicopernis, amb dues espècies.
* Subfamília Circaetinae:
** Gènere Spilornis, amb 6 espècies.
** Gènere Pithecophaga, amb una espècie: Àguila menjamones de les Filipines.
** Gènere Terathopius, amb una espècie: Àguila batallaire.
** Gènere Circaetus, amb 6 espècies.
** Gènere Dryotriorchis, amb una espècie: Serpentari del Congo.
* Subfamília Gypinae o Aegypiinae:
** Gènere Sarcogyps, amb una espècie: Voltor cap-roig.
** Gènere Trigonoceps, amb una espècie: Voltor capblanc.
** Gènere Torgos, amb una espècie: Voltor torgos.
** Gènere Aegypius, amb una espècie: Voltor negre.
** Gènere Necrosyrtes, amb una espècie: Aufrany fosc.
** Gènere Gyps, amb 8 espècies.
* Subfamília Harpiinae:
** Gènere Macheiramphus, amb una espècie: Milà dels ratpenats.
** Gènere Harpyopsis, amb una espècie: Àguila de Nova Guinea.
** Gènere Morphnus, amb una espècie: Harpia petita.
** Gènere Harpia, amb una espècie: Harpia.
* Subfamília Aquilinae:
** Gènere Stephanoaetus, amb una espècie: Àguila coronada.
** Gènere Nisaetus, amb 10 espècies.
** Gènere Spizaetus, amb 4 espècies.
** Gènere Lophotriorchis, amb una espècie: Àguila ventrevermella.
** Gènere Polemaetus, amb una espècie: Àguila marcial.
** Gènere Lophaetus, amb una espècie: Àguila emplomallada.
** Gènere Ictinaetus, amb una espècie: Àguila negra.
** Gènere Clanga, amb 3 espècies.
** Gènere Hieraaetus, amb 5 espècies.
** Gènere Aquila, amb 11 espècies.
* Subfamília Harpaginae:
** Gènere Microspizias, amb dues espècies.
** Gènere Kaupifalco, amb una espècie: Astor llagoster.
** Gènere Harpagus, amb dues espècies.
* Subfamília Melieraxinae:
** Gènere Micronisus, amb una espècie: Astor gabar.
** Gènere Melierax, amb 3 espècies.
** Gènere Urotriorchis, amb una espècie: Astor cuallarg.
* Subfamília Accipitrinae:
** Gènere Erythrotriorchis, amb dues espècies.
** Gènere Megatriorchis, amb una espècie: Astor de Doria.
** Gènere Accipiter, amb 49 espècies.
* Subfamília Circinae:
** Gènere Circus, amb 16 espècies.
* Subfamília Buteoninae:
** Tribu Milvini:
** Gènere Milvus, amb tres espècies.
** Gènere Haliastur, amb dues espècies.
** Gènere Haliaeetus, amb 10 espècies.
** Tribu Buteonini:
** Gènere Butastur, amb 4 espècies.
** Gènere Ictinia, amb dues espècies.
** Gènere Busarellus, amb una espècie: Aligot de collar negre.
** Gènere Rostrhamus, amb una espècie: Caragoler comú.
** Gènere Helicolestes, amb una espècie: Caragoler negre.
** Gènere Geranospiza, amb una espècie: Aligot camallarg.
** Gènere Cryptoleucopteryx, amb una espècie: Aligot plumbi.
** Gènere Buteogallus, amb 9 espècies.
** Gènere Morphnarchus, amb una espècie: Aligot barrat.
** Gènere Rupornis, amb una espècie: Aligot becgròs.
** Gènere Parabuteo, amb 2 espècies.
** Gènere Geranoaetus, amb 3 espècies.
** Gènere Pseudastur, amb 3 espècies.
** Gènere Leucopternis, amb 3 espècies.
** Gènere Bermuteo, amb una espècie extinta: Aligot de les Bermudes.
** Gènere Buteo, amb 28 espècies.

## Referències

* ↑ Entrada «Accipitridae» de la Paleobiology Database (en anglès). [Consulta: 20 desembre 2022].
* ↑ Classificació dels accipitriformes en John Boyd's Home Page Rev. 26-02-2011 (anglès)
* ↑ Mindell, M. D.; Fuchs, J.; Johnson, J. A.. «Phylogeny, Taxonomy, and Geographic Diversity of Diurnal Raptors: Falconiformes, Accipitriformes, and Cathartiformes». A: Birds of Prey: Biology and conservation in the XXI century. Springer, Chame, 2018, p. 3–32. DOI 10.1007/978-3-319-73745-4_1. ISBN 978-3-319-73745-4.
* ↑ Starikov, I. J.; Wink, M. «Starikov, I. J., & Wink, M. (2020). Old and Cosmopolite: Molecular Phylogeny of Tropical–Subtropical Kites (Aves: Elaninae) with Taxonomic Implications.» (en anglès). Diversity, 12, 9, 2020. DOI: 10.3390/d12090327.
* ↑ Sangster, George; Kirwan, Guy M.; Fuchs, Jérôme; Dickinson, Edward C.; Elliott, Andy; Gregory, Steven M. S. «A new genus for the tiny hawk Accipiter superciliosus and semicollared hawk A. collaris (Aves: Accipitridae), with comments on the generic name for the crested goshawk A. trivirgatus and Sulawesi goshawk A. griseiceps» (en anglès). Vertebrate Zoology, vol. 71, 08-02-2021, pàg. 419–424. DOI: 10.3897/vz.71.e67501. ISSN: 2625-8498.
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.

## Bibliografia

* Llorente, Gustavo: Els vertebrats de les zones humides dels Països Catalans. Editorial Pòrtic, S.A. Col·lecció Conèixer La Natura, núm. 6, plana 97. Desembre del 1988, Barcelona. ISBN 84-7306-354-6.
* Thiollay, J.M., (1994): Family Accipitridae (Hawks and Eagles) a del Hoyo, J.; Elliot, A. & Sargatal, J. (editors). (1994). Handbook of the Birds of the World. Volum 2: New World Vultures to Guineafowl. Lynx Edicions. ISBN 84-87334-15-6. (anglès)

## Enllaços externs

* Enregistraments sonors d'accipítrids. (anglès)